**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΑΤΤΙΚΗΣ**

**ΔΗΜΟΣ ΚΑΛΛΙΘΕΑΣ Καλλιθέα : 16-11-2023**

**ΕΠΙΤΡΟΠΗ ΠΑΡΑΚΟΛΟΥΘΗΣΗΣ Αρ. πρωτ.: 59158**

**& ΠΑΡΑΛΑΒΗΣ ΠΡΟΜΗΘΕΙΩΝ**

**ΕΙΔΩΝ ΑΤΟΜΙΚΗΣ ΠΡΟΣΤΑΣΙΑΣ**

#### ΠΡΑΚΤΙΚΟ ΕΞΕΤΑΣΗΣ ΑΙΤΗΜΑΤΟΣ ΤΟΥ ΟΙΚΟΝΟΜΙΚΟΥ ΦΟΡΕΑ «ΖΗΝΟΒΙΑ ΜΙΧΟΥ» ΣΤΟΝ ΟΠΟΙΟ ΚΑΤΑΚΥΡΩΘΗΚΕ Η ΠΡΟΜΗΘΕΙΑ ΜΕ ΤΙΤΛΟ «ΠΡΟΜΗΘΕΙΑ ΕΙΔΩΝ ΑΤΟΜΙΚΗΣ ΠΡΟΣΤΑΣΙΑΣ» ΓΙΑ

#### ΧΟΡΗΓΗΣΗ ΠΑΡΑΤΑΣΗΣ ΤΟΥ ΧΡΟΝΟΥ ΠΑΡΑΔΟΣΗΣ ΟΡΙΣΜΕΝΩΝ ΕΙΔΩΝ

##  Στον χώρο των γραφείων της Διεύθυνσης Περιβάλλοντος του Δήμου Καλλιθέας (Ελ. Βενιζέλου 270), την 16η Νοεμβρίου 2023, ημέρα Πέμπτη και ώρα 10:00, συνήλθε η Επιτροπή παρακολούθησης και παραλαβής προμηθειών ειδών ατομικής προστασίας, η οποία συγκροτήθηκε με την αριθμό 34/2023 απόφαση του Δημοτικού Συμβουλίου του Δήμου Καλλιθέας, προκειμένου να εξετάσει το από 13.9.2023 γραπτό αίτημα του οικονομικού φορέα «Ζηνοβία Μίχου», στον οποίο κατακυρώθηκε η προμήθεια με τίτλο «Προμήθεια ειδών ατομικής προστασίας», για την χορήγηση παράτασης του χρόνου παράδοσης ορισμένων ειδών.

##  Στη συνεδρίαση ήταν παρόντα τα μέλη:

1. **Παρασκευόπουλος Γεώργιος, ΔΕ Τεχνιτών Υδραυλικών με βαθμό Α’ , Τακτικό μέλος.**
2. **Μηλιώνης Ραφαήλ, ΔΕ Εποπτών Καθαριότητας, με βαθμό Α’, Τακτικό μέλος.**
3. **Κικίδης Παύλος, ΔΕ Κηπουρών, με βαθμό Α΄ , Τακτικό μέλος.**

Αφού διαπιστώθηκε η απαρτία, η επιτροπή προέβη στην εξέταση του

υποβληθέντος αιτήματος. Συγκεκριμένα, προέβη στην ανάγνωση του από 13-9-2023 γραπτού αιτήματος του οικονομικού φορέα «Ζηνοβία Μίχου», το οποίο υποβλήθηκε ηλεκτρονικά μέσω email και έχει ως παρακάτω:

 *Αναφορικά με την υπ΄ αριθμ. 61/2023/1/23.05.23 (ΑΔΑΜ: 23SYMV012734055) μεταξύ μας σύμβαση για την προμήθεια μέσων ατομικής προστασίας, παρακαλώ όπως εγκρίνετε την παράταση χρόνου παράδοσης ίσου με τον αρχικό, ήτοι κατά 4 (τέσσερις) μήνες, λόγω καθυστέρησης άφιξης μέρους των ειδών από το εργοστάσιο κατασκευής, σύμφωνα με το άρθρο 206 του Ν. 4412/2016.*

 *Παρακαλώ όπως σημειώσετε ότι έχω εκτελέσει σχεδόν στο σύνολό της την προμήθεια ενώ μέχρι και τα τέλη της επόμενης εβδομάδας ως εκκρεμότητες, εκτός απροόπτου, θα έχουν μείνει μόνο οι γαλότσες και περίπου 50 μπουφάν. Ειδικά για τις γαλότσες, σας επισυνάπτω και σχετική επιστολή του κατασκευαστή στην οποία αναφέρεται ότι υπήρχε κάποιο θέμα με τη παραγωγή τους χωρίς δική μου υπαιτιότητα, καθώς είχα εγκαίρως προβεί στην παραγγελία τους.*

 *Δια του παρόντος δεσμεύομαι να προχωρήσω στην άμεση παράδοση των ειδών μόλις τα παραλάβω.*

Η επιτροπή αφού έλαβε υπόψη:

α. το παραπάνω υποβαλλόμενο αίτημα του οικονομικού φορέα «Ζηνοβία Μίχου» με τον οποίο υπογράφηκε η σύμβαση προμήθειας των μέσων ατομικής προστασίας των δικαιούχων εργαζομένων του Δήμου Καλλιθέας.

β. Τις διατάξεις του άρθρου 206 του Ν. 4412/2016.

γ. Το γεγονός ότι στην αποθήκη του Δήμου Καλλιθέας υπάρχουν σε ικανό αριθμό προς διάθεση τα συγκεκριμένα ατομικά είδη, για τα οποία ο οικονομικός φορέας αιτείται της χορήγησης παράτασης του χρόνου παράδοσης των κατά (4) τέσσερις μήνες

Εισηγείται

Ομόφωνα, για την αποδοχή του από 13-9-2023 υποβαλλόμενου αιτήματος του οικονομικού φορέα «Ζηνοβία Μίχου» , ως προς την χορήγηση παράτασης του χρόνου παράδοσης των συγκεκριμένων αναγραφόμενων ειδών κατά (4) τέσσερις μήνες.

 ΤΑ ΜΕΛΗ ΤΗΣ ΕΠΙΤΡΟΠΗΣ :

1. **Παρασκευόπουλος Γεώργιος, ΔΕ Τεχνιτών Υδραυλικών με βαθμό Α’ , Τακτικό μέλος.**
2. **Μηλιώνης Ραφαήλ, ΔΕ Εποπτών Καθαριότητας, με βαθμό Α’, Τακτικό μέλος.**
3. **Κικίδης Παύλος, ΔΕ Κηπουρών, με βαθμό Α΄ , Τακτικό μέλος.**

**Εσωτερική διανομή:**

- Τμήμα Προμηθειών και Αποθηκών

- Διεύθυνση Περιβάλλοντος